VNG เผยจัดตั้งบ.ย่อยเพื่อลุยธุรกิจผลิต-จำหน่ายไฟฟ้าแล้วเสร็จเรียบร้อย
VNG เผยจัดตั้งบ.ย่อย “บริษัท วนชัย เอ็นเนอร์ยี่ อินดัสทรี่ส์ จำกัด” เพื่อลุยธุรกิจไฟฟ้า แล้วเสร็จเรียบร้อยด้วยทุนจดทะเบียน 1 ลบ.
17 ก.ย. 2558

บริษัท วนชัย กรุ๊ป จำกัด (มหาชน) หรือ VNG ระบุว่า ด้วยที่ประชุมคณะกรรมการของบริษัทวันนี้ ได้มีมติอนุมัติให้บริษัท วนชัย พาเนล อินดัสทรี่ส์ จำกัด (บริษัทย่อยที่บริษัทฯ ถือหุ้นอยู่คิดเป็นสัดส่วนร้อยละ 99.99 ของหุ้นสามัญที่จำหน่ายได้แล้วทั้งหมด) ซื้อที่ดินบางส่วนและสิ่งปลูกสร้างของบริษัท สุนันท์ ทิมเบอร์ จำกัดในราคา 94,000,000 บาท (เก้าสิบสี่ล้านบาทถ้วน) เพื่อใช้เป็นคลังสินค้าสาหรับจัดเก็บสินค้าเพื่อรอการส่งมอบให้กับลูกค้าต่างประเทศ
อีกทั้ง บริษัทระบุว่าตามที่ที่ประชุมคณะกรรมการของบริษัทซึ่งได้ประชุมเมื่อวันที่ 11 สิงหาคม 2558 ได้อนุมัติให้จัดตั้งบริษัท วนชัย เอ็นเนอร์ยี่ อินดัสทรี่ส์ จำกัด (Vanachai Energy Industries Co., Ltd.) เพื่อเป็นบริษัทย่อยของบริษัท และมีวัตถุประสงค์ในการประกอบธุรกิจผลิตและจำหน่ายกระแสไฟฟ้านั้น
ทั้งนี้ บริษัทได้ดำเนินการจดทะเบียนจัดตั้งบริษัทวนชัย เอ็นเนอร์ยี่ อินดัสทรี่ส์ จำกัด ซึ่งมีทุนจดทะเบียนจำนวน 1,000,000.00 (หนึ่งล้านบาทถ้วน) และบริษัทถือหุ้นจำนวน 99,997 หุ้น หรือคิดเป็นสัดส่วนร้อยละ 99.997 ของทุนจดทะเบียน ในราคา 10.00 บาทต่อหุ้น เป็นเงินรวม 999,970.00 บาท (เก้าแสนเก้าหมื่นเก้าพันเก้าร้อยเจ็ดสิบบาทถ้วน) ต่อกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้วเมื่อวันที่ 16 กันยายน 2558
 